17.
 „ключов персонал“ означава физически лица, наети в рамките на юридическо лице от една от страните, различно от организация с нестопанска цел, на които са възложени създаването или практическият контрол, управление и дейност на установяване.
 Понятието „ключов персонал“ обхваща лица на посещение със стопанска цел, които отговарят за създаването на установяване, и служители по вътрешнокорпоративни трансфери:
 а)
 „лица на посещение със стопанска цел“ означава физически лица, наети на ръководна длъжност, на които е възложено създаването на установяване. Те не влизат пряко в стопански отношения с широката общественост и не получават възнаграждение от източник, намиращ се в приемната страна;
 б)
 „служители по вътрешнокорпоративни трансфери“ означава физически лица, които са наети от юридическо лице в една от страните или са съдружници в него (различни от мажоритарни акционери) в продължение на най-малко една година и които са временно преместени в установяване на територията на другата страна. Въпросното физическо лице трябва да принадлежи към една от следните категории:
 i)
 ръководители:
 лица, наети на ръководна длъжност в рамките на юридическо лице, които основно ръководят управлението на установяването, като са контролирани или направлявани главно от управителния съвет или от акционерите/съдружниците в стопанската дейност или техни равностойни органи, включително лица:
 —
 управляващи установяването или негов отдел или подразделение;
 —
 ръководещи и контролиращи дейността на други служители с надзорни, професионални или ръководни функции;
 —
 имащи право лично да назначават и освобождават от длъжност служители или да дават препоръки за назначаването, освобождаването от длъжност или други кадрови въпроси.
 ii)
 специалисти:
 лица, наети в рамките на юридическо лице, които притежават специални познания, важни за производството, оборудването за научноизследователски дейности, техниките или управлението на установяването. Оценката на такива познания отразява не само специфични за установяването знания, но и притежаването от лицето на високо ниво на квалификация за вид работа или професия, изискваща специфични технически знания, включително принадлежност към акредитирана професия.
 18.
 „дипломирани стажанти“ означава физически лица от страна, които са наети от юридическо лице от тази страна най-малко от една година, притежават диплома за завършено висше образование и са временно прехвърлени в установяване на територията на другата страна за целите на професионалното им развитие или за да бъдат обучени на определени стопански техники или методи (12);
 19.
 „търговци на бизнес услуги“ означава физически лица, представители на доставчик на услуги от една от страните, които желаят да получат достъп и да пребивават временно на територията на другата страна с цел договаряне на продажбата на услуги или подписване на договорености с цел продажба на услуги от името на доставчика на услуги. Те не извършват директни продажби на широката общественост и не получават възнаграждение от източник, намиращ се в приемната страна;
 20.
 „доставчици на услуги по договор“ означава физически лица, наети от юридическо лице от една от страните, което няма установяване на територията на другата страна и което е сключило договор bona fide (13) за предоставяне на услуги, чийто краен потребител се намира на територията на последната страна, което налага временното присъствие на негови служители в тази страна с цел изпълнение на договора за услуги;
 21.
 „независими специалисти“ означава физически лица, занимаващи се с